

REPUBLIKA HRVATSKA

VUKOVARSKO-SRIJEMSKA ŽUPANIJA

****

 **OPĆINA TOVARNIK**

 **OPĆINSKO VIJEĆE**

KLASA: 024-03/24-01/24

URBROJ: 2196-28-02-24-01

Tovarnik, 3. rujna 2024.

Temeljem članka 104. Zakona o komunalnom gospodarstvu (Narodne novine broj 68/18., 110/18. i 32/20), članka 5. stavak 3. i članka 33. stavka 4., 5. i 6. Prekršajnog zakona („Narodne novine br. 107/07, 39/13, 157/13, 110/15, 70/17, 118/18, 114/22 i članka 34. Statuta Općine Tovarnik („Službeni vjesnik“ Vukovarsko-srijemske županije, br. 10/22 i 34/22), Općinsko vijeće Općine Tovarnik je na 26. sjednici, održanoj 3. rujna 2024. godine, donijelo

**O D L U K U**

**o komunalnom redu na području Općine Tovarnik**

1. **OPĆE ODREDBE**

**Članak 1.**

Ovom Odlukom o komunalnom redu na području Općine Tovarnik (dalje u tekstu: Odluka) propisuje se komunalni red i mjere za njegovo provođenje na području Općine Tovarnik (u daljnjem tekstu: Općina).

Komunalni red obuhvaća:

1. uređenje naselja, koje obuhvaća uređenje pročelja, okućnica i dvorišta zgrada u vlasništvu fizičkih ili pravnih osoba u dijelu koji je vidljiv površini javne namjene, te određivanje uvjeta za postavljanje tendi, reklama, plakata, spomen-ploča na građevinama i druge urbane opreme te klimatizacijskih uređaja, dimovodnih, zajedničkih antenskih sustava i drugih uređaja na tim zgradama koji se prema posebnim propisima grade bez građevinske dozvole i glavnog projekta,

2. način uređenja i korištenja površina javne namjene i zemljišta u vlasništvu jedinice lokalne samouprave za gospodarske i druge svrhe, uključujući i njihovo davanje na privremeno korištenje, građenje građevina koje se prema posebnim propisima grade bez građevinske dozvole i glavnog projekta te održavanje reda na tim površinama,

3. uvjete korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila,

4. održavanje čistoće i čuvanje površina javne namjene, uključujući uklanjanje snijega i leda s tih površina,

5. mjere za provođenje komunalnog reda i

6. prekršajne odredbe.

Komunalni red propisan ovom Odlukom obvezan je za sve fizičke osobe, fizičke osobe obrtnike ili osobe koje obavljaju drugu samostalnu djelatnost te pravne osobe na području Općine.

**Članak 2.**

Površine javne namjene su:

- javno-prometne površine (nerazvrstane ceste, seoski, poljski i šumski putovi, nogostupi, pješačko-biciklističke staze, javna parkirališta, autobusna stajališta, pješački i drugi putovi na zelenim površinama i slično) javne stube, komunalni javni prilazi i prolazi, te dijelovi javnih cesta koje prolaze kroz naselje, kad se ti dijelovi ne održavaju kao javne ceste prema posebnom zakonu,

- javno-zelene površine (trgovi, pješačke zone, parkovi, šetališta, park - šume, živice, travnjaci, cvijetnjaci i sl. drvoredi, skupine ili pojedinačna stabla, zelene površine uz ceste i ulice),

- ostale površine javne namjene (dječja igrališta, sportski treni, rekreacijski centri, sportski centri ).

1. **UREĐENJE NASELJA**

**Članak 3.**

Pod uređenjem naselja u smislu ove Odluke smatra se uređenje vanjskih dijelova građevina i okućnica, ograda, izloga, postavljanje reklama i reklamnih ploča, natpisa i naziva, plakatiranje, orijentacijski planovi, telefonske govornice, javna rasvjeta, kiosci te drugi komunalni i gospodarski objekti, uređaji i urbana oprema koja se nalazi na javnoj površini.

**Uređenje vanjskih dijelova građevina**

**Članak 4.**

Vanjski dijelovi građevine koji su vidljivi s javnih površina ili površina javne namjene, kao pročelja, balkoni, terase, lođe, ulazna vrata, prozori, prozorski otvori, žljebovi, dimnjaci i drugi vanjski uređaji i oprema moraju biti ispravni, uredni i čisti.

Vlasnici i/ili korisnici građevina, stanova i poslovnih prostorija dužni su brinuti o vanjskom izgledu i čistoći pročelja, uličnih balkona, lođa, terasa, prozora i naprava, te ih po mogućnosti ukrašavati ukrasnim biljem i brinuti se o urednom izgledu i čistoći ulaznih vrata u zgradi.

Na prozorima, balkonima, ogradama i drugim sličnim dijelovima građevine okrenutim prema javnim površinama ili površinama javne namjene nije dozvoljeno vješati rublje, posteljinu, tepihe i slično kao ni istresati tepihe, krpe i sve što može onečistiti te površine.

Posude sa cvijećem izvan gabarita građevina moraju biti postavljene i osigurane na način da spriječe pad posude, te izlijevanje vode kod zalijevanja cvijeća.

Vlasnik i/ili posjednik građevine koja svojim izgledom zbog oštećenja ili dotrajalosti vanjskih dijelova nagrđuje izgled ulice i naselja, mora obnoviti građevinu u tijeku godine u kojoj je ta okolnost utvrđena, a najkasnije u roku od 12 mjeseci.

Vlasnik i/ili posjednik građevine koja zbog oštećenja ili dotrajalosti vanjskih ne nosivih dijelova građevine poput krova, fasade i sl. predstavlja opasnost po život, zdravlje i imovinu ljudi te ugrožava javni interes i javnu imovinu, dužan je ograditi građevinu uz prostor javne površine s vidljivom oznakom upozorenja te najkasnije u roku od 1 (jednog) mjesec otkloniti oštećenja ili obnoviti građevinu.

Klima uređaji postavljeni na vanjski dio građevine moraju biti ugrađeni na način da se kondenzat ne ispušta na javnu površinu.

Zabranjuje se bilo kakovo oštećivanje, uništavanje, iscrtavanje i plakatiranje pročelja građevina, ispisivanje raznih poruka, obavijesti i slično ili na drugi način prljanje i nagrđivanje građevina.

**Uređenje ograda, vrtova, okućnica i sličnih površina**

**Članak 5.**

Ograde uz površine javne namjene moraju biti izgrađene tako da se uklapaju u okoliš, a prema posebnom zakonu, nije dozvoljena ograda izvedena od bodljikave žice, šiljaka ili slično.

Bodljikavu žicu, šiljke i slično može se iznimno postaviti samo oko određenih objekata, po odobrenju upravnog tijela općine i to tako da ne smeta prolaznicima i da po svom položaju ne predstavlja opasnost za ljude i životinje.

Vlasnik ili korisnik dužan je ogradu uz površinu javne namjene održavati urednom i na način da ne predstavlja opasnost za prolaznike.

Vlasnik ili korisnik pojedinačnog stabla ili skupine stabala, ograda od ukrasne živice i drugog zelenila uz površinu javne namjene, mora uredno održavati tako da ne prelaze regulacijsku liniju uz površinu javne namjene i ne ometaju vidljivost i preglednost u prometu.

Dvorišta, vrtove i druge površine ispred građevina te neizgrađena građevinska zemljišta i slične površine uz površine javne namjene vlasnici ili korisnici dužni su održavati urednima.

Okućnice, vrtovi, neizgrađeno građevinsko zemljište i druge površine moraju se koristiti sukladno njihovoj namjeni i na način da s njih ne dolaze nikakve štetne emisije na površine javne namjene, susjedne zgrade, komunalne objekte i uređaje.

Lišće, plodove i grane koji s nasada s površina iz stavka 1. ovog članka padnu na javno prometnu površinu, vlasnici odnosno korisnici dužni su odmah ukloniti i površinu očistiti, a sakupljeni bio otpad odložiti u odgovarajuće vreće koje osigurava pružatelj javne usluge prikupljanja miješanog komunalnog otpada i biorazgradivog komunalnog otpada.

Nije dozvoljeno odlaganje miješanog komunalnog i drugog otpada, a posebice starih automobila, starih električnih i drugih aparata i predmeta iz kućanstva te spaljivanje svih otpadnih tvari na prostorima okućnica, predvrtova, dvorišta zgrada i drugih površina koje su uz površine javne namjene.

Komunalni redar naložit će rješenjem vlasniku ili korisniku nekretnine da otkloni nedostatke odnosno izvrši određene radnje.

Ukoliko vlasnik ili korisnik nekretnine ne izvrši radnju naloženu u rješenju, naložena radnja će se provesti putem treće osobe na trošak vlasnika ili korisnika nekretnine.

**Članak 6.**

Radi otklanjanja štetnih utjecaja za život i zdravlje ljudi, vlasnici, odnosno korisnici okućnica, predvrtova i vrtova, neizgrađenog građevinskog zemljišta te obrađenog ili neobrađenog poljoprivrednog zemljišta na području Općine Tovarnik, dužni su s takvih površina kontinuirano uklanjati i uništavati ambroziju i druge štetne biljke.

U slučaju ne izvršavanja obveze iz prethodnog stavka, obvezu uklanjanja ambrozije i drugih štetnih biljaka, vlasnicima, posjednicima i korisnicima će naložiti službena osoba- komunalni redar.

**Uređenje izloga**

**Članak 7.**

Izlozi, izložbeni ormarići, te ostali slični objekti koji služe izlaganju robe (u daljnjem tekstu: izlozi) uz površinu javne namjene, moraju biti tehnički i estetski oblikovani.

Izlozi se moraju redovito održavati te prigodno dekorirati. U izlozima nije dopušteno držati ambalažu ili skladištiti robu.

Ostakljene površine (izlozi) praznih poslovnih prostora moraju biti zasjenjeni materijalom bijele boje ili pokriveni neprozirnom zavjesom.

U izloge i druge vanjske dijelove poslovnih prostora nije dozvoljeno postavljanje plakata i oglasa koji nisu vezani s djelatnošću korisnika izloga.

Komunalni redar naložit će rješenjem vlasniku ili korisniku da otkloni nedostatke odnosno izvrši određene radnje.

**Reklame i reklamne ploče**

**Članak 8.**

Na području Općine, na objekte, zemljišta i druge prostore, uz odobrenje upravnog odijela Općine Tovarnik, mogu se postavljati reklame, reklamne ploče, reklamne konstrukcije, reklamni panoi, jarboli za zastave, transparenti, oglasne ploče, oglasni ormarići, trake sa titlovanom porukom, video zid, te zaštitne naprave na izlozima (tende, stakla, roloi, platna i slično).

Zahtjev za postavljanje opreme i uređaja iz stavka 1. ovog članka podnosi se Općini Tovarnik.

Podnositelj zahtjeva dužan je uz zahtjev priložiti detaljnu skicu površine koja se koristi ili fotomontažu mjesta (mikrolokacija), izgled i tehnički opis opreme i uređaja, a za svjetleće reklame i opis priključka na elektromrežu.

Uz zahtjev za postavljanje predmeta iz stavka 1. ovog članka potrebno je priložiti suglasnost vlasnika zgrade, zemljišta odnosno drugog prostora sukladno propisima o vlasništvu.

**Članak 9.**

Reklame se ne smiju postavljati na mjestima i na način kojim bi se umanjila ili onemogućila preglednost prometnih znakova i semafora ili smanjila preglednost prometa.

Za veće reklamne konstrukcije i konzolne reklame potreban je statički proračun i atest elektroinstalacija ukoliko je reklama svjetleća.

**Članak 10.**

Oprema i uređaji iz članka 7. ove Odluke moraju se redovito održavati urednim, čistim, u ispravnom stanju, a dotrajale treba obnoviti ili zamijeniti.

Svaki kvar ili oštećenje vlasnik ili korisnik predmeta dužan je ukloniti u roku od 3 dana.

Ako se predmet ne koristi duže od 30 dana, vlasnik ili korisnik ga je dužan ukloniti sa površine javne namjene o svom trošku.

**Članak 11.**

Za postavljanje uređaja i opreme iz članka 7. ove Odluke na zgradama, zemljištima i drugim prostorima u vlasništvu Općine, odnosno na površinama javne namjene iz članka 2. ove Odluke, plaća se naknada određena općim aktom Općine.

Prostori, mjesta i uvjeti za postavljanje reklama, reklamnih ploča te uređaja i opreme iz članka 7. ove Odluke, određuju se posebnom Odlukom koju donosi Općinski načelnik.

**Članak 12.**

Komunalni redar naložit će rješenjem vlasniku ili korisniku uklanjanje opreme i uređaja iz članka 7. ove Odluke ako se vlasnik ili korisnk ne pridržava svih odredbi izdanog odobrenja ili iste postavi bez odobrenja.

Ukoliko vlasnik ili korisnik ne izvrši radnju naloženu rješenjem, naložena radnja će se provesti putem treće osobe na trošak vlasnika ili korisnika.

**Natpisi i nazivi na građevinama**

**Članak 13.**

Fizičke ili pravne osobe koje su to dužne na temelju posebnih propisa, ističu na građevini u kojoj koriste poslovni prostor odgovarajući naziv tvrtke ili zanatske radnje (u daljnjem tekstu: naziv).

**Članak 14.**

Fizičke ili pravne osobe iz članka 12. ove Odluke dužne su ukloniti naziv u roku 15 dana od prestanka obavljanja djelatnosti, odnosno od preseljenja iz građevine koju su koristili.

Ako to ne učini, Komunalni redar naložit će rješenjem uklanjane naziva.

Ukoliko vlasnik ili posjednik ne izvrši radnju naloženu u rješenju, naložena radnja će se provesti putem treće osobe na trošak fizičke ili pravne osobe koja je postavila naziv.

**Natpisne ploče i kućni brojevi**

**Članak 15.**

Na području Općine ulice i trgovi u naseljima moraju biti označeni natpisnim pločama sa imenom ulice, odnosno trga, u skladu sa posebnom propisima i Odlukom kojom su određena imena ulica i trgova.

Stambeni i poslovni objekti označavaju se kućnim brojem kojeg sadržaj i izgled propisuje i nabavlja Općina, a postavlja vlasnik stambenog ili poslovnog prostora.

**Članak 16.**

U slučaju promjena kućnih brojeva vlasnik ili korisnik dužan je postaviti novi kućni broj, najkasnije u roku 30 dana od promjene.

**Plakatiranje i oglašavanje**

**Članak 17.**

Plakate, oglasi, osmrtnice i slične objave (u daljnjem tekstu: plakati), mogu se postavljati samo na oglasnim pločama ili panoima, oglasnim stupovima i oglasnim ormarićima postavljenim u tu svrhu.

Iznimno, za određene manifestacije i izbornu promidžbu, Upravno tijelo općine može odobriti isticanje plakata i na drugim mjestima prema Općinskim objektima.

Političke stranke, nezavisne liste i samostalni kandidati dužni su svoje plakate ukloniti u roku od 3 dana od završetka izbora.

Uredno istaknute plakate nije dozvoljeno prljati, oštećivati ili uništavati.

Iznimno za određene manifestacije Upravno tijelo može odobriti isticanje plakata na Trgovima naselja Općine putem info pultova.

**Orijentacijski planovi i drugi komunalni objekti**

**Članak 18.**

Orijentacijski planovi, skulpture, poštanski sandučići i drugi komunalni objekti, koji služe općoj upotrebi, mogu se izgrađivati, odnosno postavljati samo na temelju odobrenja i na mjestima kojeodredi upravno tijelo Općine.

Objekti iz stavka 1. ovog članka moraju biti uredni i ispravni. Uočeni kvarovi i oštećenja moraju se ukloniti u roku 7 dana. Objekti iz stavka 1. ovog članka moraju biti estetski oblikovani, uredni i ispravni.

Objekte iz stavka 1. ovog članka nije dozvoljeno uništavati, po njima šarati, crtati ili ih na drugi način oštećivati.

**Članak 19.**

Komunalni redar naložit će rješenjem vlasniku uklanjanje objekata iz članka 17. ove Odluke ako se vlasnik ili korisnik ne pridržava svih odredbi izdanog odobrenja ili iste postavi bez odobrenja.

Ukoliko vlasnik ili posjednik ne izvrši radnju naloženu u rješenju, naložena radnja će se provesti putem treće osobe na trošak vlasnika.

**Stajališta, ugibališta i parkirališta**

**Članak 20.**

Otvorene čekaonice i autobusna stajališta, moraju biti održavane u urednom i ispravnom stanju te moraju ispunjavati propisane tehničke uvjete.

Klupe, nadstrešnice i ostala oprema otvorenih čekaonica i autobusnih stajališta mora biti čista, uredna i ispravna.

Dotrajala i oštećena oprema treba se odmah ukloniti i zamijeniti najkasnije u roku od 30 dana.

Nadstrešnice za putnike u javnom prometu mogu se postavljati samo na temelju odobrenja Općine, ako posebnim propisima nije određeno drugačije.

Podnositelj zahtjeva dužan je uz zahtjev priložiti detaljnu skicu površine koja se koristi, izgled i tehnički opis.

U odobrenju iz stavka 4. ovog članka odredit će se mjesto i način postavljanja opreme, izgled opreme, vrijeme korištenja i drugi uvjeti.

Komunalni redar naložit će rješenjem vlasniku uklanjanje objekata iz stavaka 1. i 2. ovog članka, ako se vlasnik ne pridržava svih odredbi izdanog odobrenja ili iste postavi bez odobrenja.

Ukoliko vlasnik ne izvrši radnju naloženu u rješenju, naložena radnja će se provesti putem treće osobe na trošak vlasnika.

**Članak 21.**

Javna parkirališta treba održavati urednim i čistim.

Javna parkirališta održava Općina, a parkirališta sa sustavom naplate održava vlasnik.

Na javnim parkiralištima je zabranjeno zaustavljati i parkirati osobna, teretna i priključna vozila, autobuse, radne i poljoprivredne strojeve osim ako to nije dopušteno uz suglasnost upravnog tijela nadležnog za poslove komunalnog gospodarstva.

**Dječja, sportska igrališta i rekreacijski centri**

**Članak 22.**

Dječja, sportska igrališta , rekreacijski centri i objekti na njima, moraju se održavati u urednom i ispravnom stanju.

Za održavanje i ispravnost objekata iz stavka 1. odgovaraju pravne osobe koje tim objektima upravljaju, a oštećenja objekata dužna su ukloniti u roku od 30 dana.

Oprema dječjeg igrališta može se postavljati na površinama javne namjene samo na temelju odobrenja upravnog tijela Općine, ako posebnim propisima nije određeno drugačije. Podnositelj zahtjeva dužan je uz zahtjev priložiti detaljnu skicu površine koja se koristi, izgled i tehnički opis objekata i opreme te potrebne ateste.

U odobrenju iz stavka 3. ovog članka odredit će se mjesto i način postavljanja objekata i opreme, vrijeme korištenja i drugi uvjeti.

**Članak 23.**

Na javnim dječjim, sportskim igralištima i rekreacijskim centrima nije dozvoljeno:

1. dovoditi životinje,
2. ostavljati ili bacati otpatke (voća, povrća, cvijeća, papira, papirnatu i drugu ambalažu, staklo i sl.) ili na drugi način stvarati nečistoću,
3. voziti se biciklom, mopedom ili motociklom,
4. koristiti sprave određene za dječju igru protivno njihovoj namjeni,
5. oštećivati objekte i uređaje koji se na njima nalaze ili čine njihov sastavni dio
6. uništavati ograde oko javnih sportskih i dječjih igrališta, rekreacijskih centara

**Uklanjanje ruševnih građevina**

**Članak 24.**

Vlasnici su dužni ukloniti napuštenu ruševnu građevinu, a do uklanjanja obvezni su ograditi odgovarajućom, ogradom koju propiše komunalni redar, ako je regulacijska linija i linija površine javne namjene.

Nadležno tijelo može narediti da se uklanjanje izvrši i o trošku Općine.

Uklanjanje ruševnih građevina kako i onih gdje je narušena statika građevine, definirana je posebnim Zakonom.

1. **KORIŠTENJE POVRŠINA JAVNE NAMJENE**

**Članak 25.**

Površine javne namjene mogu se privremeno koristiti za postavljanje kioska, pokretnih naprava, terasa za pružanje ugostiteljskih objekta, održavanje manifestacija i sportskih priredbi, odlaganje građevinskog materijala, postavu skela, privremeno odlaganje ogrjevnog drva, organizaciju gradilišta, popravak vanjskih dijelova građevina, prigodnu i povremenu prodaju.

Pored privremenog korištenja iz stavka 1., površine javne namjene mogu se koristiti za postavljanje i izgradnju kolnih prilaza (ćuprija). Odobrenje za izgradnju kolnih prilaza izdaje upravno tijelo Općine prema posebnim propisima.

Sve površine javne namjene na području Općine Tovarnik koje se koriste u osnovnoj namjeni ili privremeno za namjene iz stavka 1., moraju se tehnički i građevinski prilagoditi za nesmetano kretanje i korištenje tih površina osobama s posebnim potrebama.

**Kiosci**

**Članak 26.**

Kioscima u smislu ove Odluke smatraju se montažni objekti lagane konstrukcije, površine do 12 m2, koji se u cijelosti ili u dijelovima mogu prenositi i postavljati na određeno mjesto, a služe za izlaganje i prodaju cvijeća, duhana, duhanskih prerađevina, voća i povrća, tiskovina, razglednica, suvenira i sličnih proizvoda.

**Članak 27.**

Kiosci se na javnim površinama mogu postavljati u skladu s lokacijskom, odnosno građevinskom dozvolom ili u skladu s odobrenjem upravnog tijela Općine kada lokacijska, odnosno građevinska dozvola prema odredbama posebnog zakona nije potrebna.

Podnositelj zahtjeva dužan je uz zahtjev priložiti detaljnu skicu površine koja se koristi ili fotomontažu mjesta na kojem se objekt postavlja (mikrolokacija), izgled i tehnički opis objekta te potvrdu vlasnika i korisnika kioska o podmirenju svih dospjelih potraživanja prema Općini Tovarnik.

Odobrenje za postavljanje kioska na javnoj površini izdaje upravno tijelo Općine.

Odobrenjem se određuje lokacija, izgled kioska, veličina kioska, način uređivanja zauzetog prostora, rok korištenja kao i drugi uvjeti.

Rok za postavljanje kioska može se produljiti ako se utvrdi da kiosk ispunjava sve uvjete predviđene odobrenjem i ako nema drugih razloga za uklanjanje.

**Članak 28.**

Vlasnik ili korisnik kioska dužan je kiosk održavati urednim, a sva oštećenja odmah ukloniti. Uz kiosk vlasnik ili korisnik je dužan postaviti košaru za otpad, koju mora redovito prazniti, a prostor oko kioska dužan je održavati čistim i urednim.

Vlasnik ili korisnik kioska dužan je javnu površinu nakon uklanjanja istog dovesti u prvobitno stanje.

Ako vlasnik ili korisnik kioska ne dovede korištenu javnu površinu u prvobitno stanje, ista će biti dovedena u prvobitno stanje putem treće osobe na trošak vlasnika ili korisnika kioska.

**Članak 29.**

Komunalni redar naložit će rješenjem uklanjanje kioska i prije isteka određenog roka, ako se vlasnik ili korisnik kioska ne pridržava svih odredbi izdanog odobrenja, ako je kiosk postavljen bez odobrenja ili ako se ne koristi duže od 15 dana.

Ukoliko vlasnik ili korisnik ne izvrši radnju naloženu rješenjem, naložena radnja će se provesti putem treće osobe na trošak vlasnika.

**Pokretne naprave**

**Članak 30.**

Pokretne naprave prema ovoj Odluci smatraju se lako prenosivi objekti, kao što su pultovi, automati za prodaju sladoleda ili cigareta i pića, ugostiteljske prikolice i terase, šatori, ograđeni prostor za cirkus i zabavne radnje, peći za pečenje plodina, te stolovi, stolice, klupe, suncobrani, tende i pokretne ograde postavljene ispred ugostiteljskih, odnosno zanatskih objekata.

Odobrenje za postavljanje pokretnih naprava izdaje upravno tijelo Općine.

Podnositelj zahtjeva dužan je uz zahtjev priložiti detaljnu skicu površine javne namjene koju želi koristiti, veličinu, izgled i tehnički opis pokretne naprave te potvrdu vlasnika i korisnika pokretne naprave o podmirenju svih dospjelih potraživanja prema Općini Tovarnik.

Odobrenjem se utvrđuju uvjeti korištenja površine javne namjene, točna lokacija, površina i vrijeme korištenja.

Vlasnici pokretnih naprava dužni su pokretnu napravu i površinu javne namjene koju koriste održavati urednom i čistom.

**Članak 31.**

Vlasnik ili korisnik pokretnih naprava dužan je korištenu površinu javne namjene nakon korištenja dovesti u prvobitno stanje.

Ako vlasnik ili korisnik pokretnih naprava površinu javne namjene ne dovede u prvobitno stanje, ista će biti dovedena u prvobitno stanje na trošak vlasnika pokretne naprave.

Sva oštećenja na površini javne namjene koja su nastala uslijed nepravilnog korištenja, korisnik je dužan otkloniti u roku 3 dana od njihovog nastanka. U protivnom sanacija površine javne namjene izvršit će se putem treće osobe o trošku vlasnika ili korisnika.

**Članak 32.**

Komunalni redar naložit će rješenjem uklanjanje pokretne naprave vlasniku ili korisniku pokretnih naprava i prije isteka određenog roka, ako se vlasnik ili korisnik pokretne naprave ne pridržava svih odredbi izdanog odobrenja upravnog tijela Općine ili ako je pokretna naprava postavljena bez odobrenja.

Ukoliko vlasnik ili korisnik ne izvrši radnju naloženu u rješenju, naložena radnja će se provesti putem treće osobe na trošak vlasnika ili korisnika.

**Terase za pružanje ugostiteljskih usluga**

**Članak 33.**

Površine javne namjene mogu se koristiti za postavljanje i organiziranje terasa za pružanje ugostiteljskih usluga – dalje terasa.

Za korištenje površine javne namjene iz prethodnog stavka, obavezno se sklapa

ugovor o zakupu.

Oprema terase, izgled suncobrana i tendi te način uređenja po zonama i lokacijama terasa za pružanje ugostiteljskih usluga na području Općine Tovarnik, uredit će se posebnim aktom koji donosi Općinsko vijeće.

Terase se moraju postaviti u skladu s aktom iz prethodnog stavka.

Korištenje površine javne namjene za postavljanje i organiziranje terasa odobrava upravno tijelo Općine Tovarnik.

Podnositelj zahtjeva dužan je uz zahtjev priložiti detaljnu skicu površine javne namjene koju želi korisiti, veličinu, izgled i tehnički opis te potvrdu vlasnika ili korisnika ugostiteljskog objekta o podmirenju svih dospjelih potraživanja prema Općini Tovarnik.

Odobrenjem se utvđuju uvjeti korištenja površine javne namjene, točna lokacija, površina i vrijeme korištenja.

Vlasnici terasa dužni su terasu i površinu javne namjene koju koriste održavati urednom i čistom.

**Članak 34.**

Vlasnik ili korisnik terasa za pružanje ugostiteljskih usluga, dužan je nakon isteka zakupa ukloniti terasu i korištenu površinu javne namjene nakon korištenja dovesti u prvobitno stanje.

Ako vlasnik ili korisnik terasa za pružanje ugostiteljskih usluga, površinu javne namjene ne dovede u prvobitno stanje, ista će biti dovedena u prvobitno stanje na trošak vlasnika.

**Članak 35.**

Komunalni redar naložit će rješenjem uklanjanje terase za pružanje ugostiteljskih usluga prije

 isteka roka korištenja, ako se vlasnik ili korisnik terase ne pridržava svih odredbi izdanog

 odobrenja upravnog tijela Općine Tovarnik ili ako je terasa postavljena bez odobrenja.

**Manifestacije i sportske priredbe**

**Članak 36.**

Površine javne namjene mogu se privremeno koristiti za održavanje sportskih, kulturnih, vjerskih i drugih sličnih manifestacija uz odobrenje upravnog tijela Općine.

Organizator je uz zahtjev dužan priložiti skicu površine koja će se koristi, vrijeme održavanja manifestacije te program manifestacije.

Organizator je dužan najkasnije u roku 2 sata po okončanju manifestacije očistiti površinu javne namjene korištenu za održavanje kao i prilaze istoj.

Komunalni redar naložit će rješenjem organizatoru čišćenje korištene površine javne namjene.

Ukoliko organizator ne izvrši radnju naloženu u rješenju, naložena radnja će se provesti putem treće osobe na trošak organizatora.

**Odlaganje građevinskog materijala, postave skela, organizacije gradilišta, popravak vanjskih dijelova zgrada**

**Članak 37.**

Za organizaciju gradilišta, utovar, istovar i smještaj građevinskog materijala, podizanje skela, te popravke vanjskih dijelova zgrada, te slične građevinske radove, može se u skladu s propisima o sigurnosti prometa dozvoliti privremeno korištenje površine javne namjene.

U svrhu privremenog korištenja površine javne namjene, upravno tijielo Općine izdaje investitoru ili izvoditelju odobrenje.

Komunalni redar naložit će rješenjem uklanjanje materijala i predmeta koji su istovareni i smješteni na javnoj površini protivno odobrenju ili bez odobrenja.

Ukoliko investitor, vlasnik građevine, materijala ili predmeta ne izvrši radnju naloženu u rješenju, naložena radnja će se provesti putem treće osobe na trošak vlasnika.

**Članak 38.**

Kod izvođenja radova navedenih u članku 37. ove Odluke mora se osigurati prohodnost površinom javne namjene i nesmetano kretanje osoba s poteškoćama.

**Članak 39.**

Javno - prometna površina ispod skele može se u pravilu izuzeti iz prometa samo za vrijeme dok gradnja ne dostigne visinu stropa nad prizemljem.

Prolaz ispod skele mora se zaštiti protiv sipanja i propadanja materijala zaštitnim krovom, a skelu treba izvesti tako, da se ispod nje može normalno odvijati pješački promet.

Ako se gradnja iz bilo kojeg razloga na duže vrijeme obustavi, Komunalni redar može odrediti uklanjanje skele i drugog materijala s javno - prometne površine.

Ukoliko investitor ili izvoditelj radova ne izvrši radnju naloženu rješenjem, naložena radnja će se provesti putem treće osobe na trošak investitora ili izvoditelja.

**Članak 40.**

Investitor ili izvoditelj radova dužan je najkasnije u roku od 24 sata po završetku radova obavijestiti Komunalnog redara, da mu zauzeta javna - prometna površina više nije potrebna i da je dovedena u prvobitno stanje.

Komunalni redar pregledat će korištenu javno - prometnu površinu i ako utvrdi da nije dovedena u prvobitno stanje, investitoru ili izvoditelju radova će rješenjem odrediti rok za dovođenje iste u prvobitno stanje.

Ukoliko investitor ili izvoditelj radova ne izvrši radnju naloženu rješenjem, naložena radnja će se provesti putem treće osobe na trošak investitora ili izvoditelja radova.

**Članak 41.**

Za radove na vanjskim dijelovima zgrade (krovovi, žljebovi, pročelja, dimnjaci i sl.) ili zbog čišćenja ili hitnih intervencija mogu se prema potrebi, privremeno koristiti i dijelovi površina javne namjene, bez odobrenja upravnog tijela Općine.

Prije početka radova opisanih u stavku 1. ovog članka, vlasnik ili korisnik objekta mora obavijestiti Komunalnog redara.

Za vrijeme obavljanja ovih radova izvoditelj mora poduzeti sve propisane i uobičajene mjere sigurnosti, te naročito paziti da se obavljanjem radova ne dovede u opasnost zdravlje i život prolaznika i ne ometa cestovni i pješački promet.

**Ogrjev**

**Članak 42.**

Za odlaganje, slaganje ili piljenje drva, i sl. u slučaju potrebe, može se privremeno koristiti neophodno potrebni dio površine javne namjene, ali tako da se ne ometa cestovni i pješački promet.

Odložena drva moraju se složiti okomito na rub kolnika, tako da se spriječi rušenje.

Drva, i sl. moraju se ukloniti s javne površine u roku od 7 dana, a korištena površina mora se odmah nakon toga očistiti.

Cijepanje drva na površinama javne namjene nije dopušteno.

**Članak 43.**

Za utovar i istovar robe ili materijala može se u opravdanim slučajevima (nedostatak prostora

ili kolnog ulaza i sl.) privremeno koristiti površina javne namjene.

Utovar i istovar treba se odvijati brzo i bez zastoja, tako da se promet ne zaustavlja i ne ugrožava sigurnost prometa.

Izuzetno, ako se roba ili materijal mora istovariti na samu površinu javne namjene, tada se mora složiti tako, da ne ometa promet i mora se odmah ukloniti.

**Prigodna i povremena prodaja**

**Članak 44.**

Dozvoljava se privremeno korištenje površina javne namjene za prigodnu prodaju povodom državnih, vjerskih i drugih blagdana, te manifestacija, uz odobrenje upravnog tijela Općine.

**Članak 45.**

Dozvoljava se privremeno korištenje površina javne namjene za povremenu prodaju poljoprivrednih, obrtničkih i drugih proizvoda (tekstil, plastika i dr.) izvan tržnice na malo te pokretnu prodaju na lokacijama koje za to odredi Općina posebnom odlukom.

Povremena prodaja iz stavka 1. ovog članka dozvoljena je uz odobrenje upravnog tijela Općine.

**Članak 46.**

Prodavatelju koji prodaje proizvode iz članka 44. i 45. ove Odluke, bez odobrenja upravnog tijela Općine ili ako se ne pridržava svih propisanih uvjeta u odobrenju za privremeno korištenje površine javne namjene, Komunalni redar naložit će odmah uklanjanje svih stvari i robe sa površine javne namjene.

Ukoliko prodavatelj ne izvrši radnju naloženu u rješenju komunalnog redara, naložena radnja će se provesti putem treće osobe na trošak prodavatelja.

**Prokopi i bušenja javnih površina radi izgradnje infrastrukture, izvođenje priključaka na infrastrukturu i hitne intervencije**

**Članak 47.**

Izvođenju radova prekopa ili bušenja površina javne namjene može se pristupiti po odobrenju upravnog tijela Općine.

**Članak 48.**

Zahtjev za prokop ili bušenje podnosi investitor ili izvoditelj.

U odobrenju se utvrđuju uvjeti za izvođenje i osiguranje prekopa ili bušenja i konačnu sanaciju površine javne namjene koju investitor ili izvoditelj mora dovesti u prvobitno stanje.

Za vrijeme obavljanja ovih radova izvoditelj mora poduzeti sve propisane i uobičajene mjere sigurnosti, te naročito paziti da se obavljanjem radova ne dovede u opasnost zdravlje i život prolaznika i ne ometa cestovni i pješački promet.

**Članak 49.**

Investitor ili izvoditelj radova dužan je najkasnije u roku od 24 sata po završetku radova obavijestiti Komunalnog redara da je izvršio prekop ili bušenje i da je površina javne namjene dovedena u prvobitno stanje.

Komunalni redar pregledat će površinu javne namjene i ako utvrdi da nije dovedena u prvobitno stanje, investitoru ili izvoditelju radova će rješenjem odrediti rok za dovođenje iste u prvobitno stanje.

Ukoliko investitor odnosno izvoditelj radova ne izvrši radnju naloženu rješenjem, naložena radnja će se provesti putem treće osobe na trošak investitora ili izvoditelja.

**Članak 50.**

Prokopi radi hitne intervencije (kvar na vodovodu, plinovodu, el. mreži, kanalizaciji ili telefonskoj mreži) se izvode uz prethodnu suglasnost upravnog tijela Općine dok se iznimno mogu izvoditi bez prethodnog odobrenja, s time da se pismenim putem ili e-poštom odmah obavijesti komunalni redar.

Za vrijeme obavljanja ovih radova izvoditelj mora poduzeti sve propisane i uobičajene mjere sigurnosti, te naročito paziti da se obavljanjem radova ne dovede u opasnost zdravlje i život prolaznika te ne ometa cestovni i pješački promet.

**Članak 51.**

Investitor ili izvoditelj radova iz članka 43. ove Odluke dužan je snositi troškove eventualnih oštećenja koja se mogu pojaviti na saniranoj javnoj površini u zakonom propisanom roku.

1. **KORIŠTENJE POVRŠINA JAVNE NAMJENE KOJE SU DIO ŽELJEZNIČKE INFRASTRUKTURE ILI JAVNE CESTE**

 **Članak 52.**

Površine javne namjene koje su dio željezničke infrastrukture ili javne ceste mogu se koristiti u gospodarske i druge svrhe, uključujući i privremeno korištenje, građenje građevina koje se prema posebnim propisima grade bez građevinske dozvole i glavnog projekta, po ugovoru sklopljenom između korisnika i upravitelja željezničke infrastrukture ili javne ceste.

Uvjete za korištenje površina javne namjene iz stavka 1. ovog članka određuje prema posebnim propisima upravitelj željezničke infrastrukture odnosno javne ceste.

1. **ODRŽAVANJE ČISTOĆE I ČUVANJE POVRŠINA JAVNE NAMJENE**

**Održavanje čistoće**

**Članak 53.**

Održavanje čistoće je obuhvaća čišćenje površina javne namjene, te sakupljanje i odvoz komunalnog otpada na uređena odlagališta utvrđena posebnim propisima.

Održavanje čistoće je redovno i izvanredno.

**Članak 54.**

Opseg, način i ostali uvjeti redovnog održavanja čistoće površina javne namjene provodi se u obimu tako da površine javne namjene budu uredne i funkcionalne za korištenje.

**Članak 55.**

Izvanredno održavanje čistoće površina javne namjene utvrđuje se po potrebi.

Izvanredno održavanje čistoće površina javne namjene odredit će se kada zbog vremenskih nepogoda ili sličnih događaja površine javne namjene budu prekomjerno oštećene ili onečišćene, te kada je iz drugih razloga površine javne namjene potrebno izvanredno održavati i čistiti.

**Članak 56.**

Ne smije se onečišćavati, oštećivati ili uništavati površine javne namjene, objekti ili uređaji koje su na njima ili su njihov sastavni dio.

Zabranjeno je oštećivati ili uništavati postavljenu prometnu signalizaciju-vertikalnu, horizontalnu i svjetlosnu, kao i drugu oprema i uređaje na javnoj prometnoj površini.

Vozila koja sudjeluju u prometu ili izlaze na javnu prometnu površinu ne smiju onečišćavati istu ispuštanjem ulja, nanošenjem blata, rasipanjem tekućeg i sipkog materijala, rasutog tereta i sl.

**Očuvanje javno – prometnih površina**

**Članak 57.**

Na javno - prometnim površinama je zabranjeno:

1. bilo kakvo oštećenje javno – prometnih površina ili objekata, uređaja ili opreme koji su njihov sastavni dio,
2. ostavljati ili bacati otpatke (voća, povrća, cvijeća, papira, papirnate i druge ambalaže i sl.) te na drugi način stvarati nečistoću,
3. upotrebljavati javno – prometne površine protivno njihovoj namjeni,
4. zatrpavanje odvodnih jaraka za oborinsku odvodnju,
5. nanošenje zemlje, blata, kamenja, otpadnog građevinskog materijala i sl. na javno - prometnu površinu,
6. držati, izlagati i prodavati robu bez odobrenja upravnog tijela Općine,
7. odlagati i držati komunalni otpad bez odobrenja upravnog tijela Općine,
8. oštećivati posude za komunalni otpad,
9. ispuštati otpadne vode i gnojnice,
10. bacati letke,
11. paliti komunalni ili drugi otpad,
12. propuštanje ili obavljanje bilo kakovih radnji kojima se onečišćuje javna površina
13. ostavljati vozila bez registarskih tablica, lake prikolice, kamp – prikolice i druga priključna vozila, neispravna ili oštećena vozila i olupine vozila duže od 7 dana,
14. obavljati fiziološke potrebe.

**Članak 58.**

Troškove popravka oštećene javno - prometne površine snosi počinitelj prema cjeniku tvrtke kojoj je povjereno održavanje javno – prometnu površine.

**Članaka 59.**

Bez odobrenja upravnog tijela Općine nadležnog za poslove komunalnog gospodarstva zabranjeno je ograđivanje javnih prometnih površina, postavljanje zapreka, pokretnih naprava, objekata i uređaja osim kada se obavljaju radovi na javnim prometnim površinama ili na površinama neposredno uz javne prometne površine.

**Članak 60.**

Vlasnici ili korisnici zemljišta koje graniči sa javno prometnom – površinom nerazvrstanih cesta, poljskih ili šumskih putova, dužni su:

1. čistiti i uređivati odvode jarke uz cestu ili put,
2. održavati živice tako da ne otežavaju prometovanje,
3. čistiti i uređivati bankine,
4. ukloniti drveće ili dijelove krošnje drveća koje otežava promet ili onemogućava zračenje i sušenje ceste.

Pod čišćenjem i održavanjem odvodnih jaraka podrazumijeva se:

* 1. održavanje u ispravnom stanju,
	2. produbljivanje jaraka (čišćenje mulja i ostalog otpada koji onemogućava normalno otjecanje vode,
	3. košnja trave i korova s pokosa i dna jarka,
	4. čišćenje cijevi odgovarajućeg profila i propusta na prijelazima preko jaraka u nivou s dnom jarka.

**Održavanje i očuvanje javno-zelenih površina**

**Članak 61.**

Održavanje javno - zelenih površina obuhvaća: njegu, obnovu, orezivanje i prihranjivanje drveća, grmlja, cvjetnih gredica i travnjaka, zaštitu od bolesti bilja, te održavanje objekata, uređaja i ostale opreme, čišćenje cjelokupne zelene površine i čuvanje od oštećenja te košnju trave i drugo.

Održavanje javno – zelenih površina dijeli se na redovno i izvanredno.

**Članak 62.**

Izvanredno održavanje javno-zelenih površina određuje po potrebi Općina.

**Članak 63.**

Drveće na javno - zelenim površinama u blizini zgrada mora se održavati tako da ne oštećuje zgrade. Grane stabala ne smiju smetati javnoj rasvjeti javnih površina, te sigurnosti prometa.

Drvorede treba redovito održavati i njegovati u skladu s pravilima struke, a na javno zelenim površinama kontinuirano iskorjenjivati korov koji izaziva alergijske bolesti (ambrozija i sl.).

**Članak 64.**

Na javno - zelenim površinama dozvoljeno je postavljanje komunalnih instalacija samo podzemno.

Iznimno, iz stavka 1. ovog članka električni ili telefonski vodovi mogu se postavljati i nadzemno, kada je to neophodno zbog osobitosti terena i udaljenosti potrošača uz odobrenje upravnog tijela Općine.

**Članak 65.**

Na javno - zelenim površinama je zabranjeno:

1. sjeći drveće ili vaditi panjeve bez odobrenja upravnog tijela Općine,
2. orezivati i skidati grane i vrhove s ukrasnog drveća i grmlja, bez odobrenja ,
3. guliti koru stabala, zasijecati drveće, grmlje i živicu,
4. otuđivati zaštite od trimera te otuđivati ili uništavati sidrene kolce stabala
5. neovlašteno skidati plodove s drveća i grmlja, trgati i brati cvijeće, vaditi cvijeće, cvjetne i travnate grmove, skidati grane s grmlja i drveća,
6. penjati se po drveću,
7. kopati i odnositi zemlju i humus,
8. oštećivati ili izvaljivati stabla i grmlje, oštećivati cvjetne gredice ,
9. oštećivati opremu zelenih površina (kao npr. mostova, ogradnih stupića ili žica, klupa, stolova, skloništa, sprava za igru djece, znakova, košara za otpad, hranilišta za ptice i sl.),
10. prljati klupe,
11. kampirati,
12. dovoditi pse,
13. ložiti vatru i paliti stabla,
14. upotrebljavati javne - zelene površine i koristiti sprave određene za dječju igru protivno njihovoj namjeni,
15. prati vozila, druga prijevozna sredstva i radne strojeve
16. voziti, zaustavljati, parkirati vozila, druga prijevozna sredstva i radne strojeve
17. voziti, zaustavljati, parkirati vozila na površinama koje su nekad bile zelene, a koje su uslijed protupravnog korištenja uništene,
18. ostavljati vozila bez registarskih tablica, lake prikolice, kamp – prikolice i druga priključna vozila, neispravna ili oštećena vozila i olupine vozila duže od 15 dana,
19. voziti bicikl, romobil, motor, prikolicu, kolica i slično na trgovima i pješačkim zonama, naslanjati ih ili vezati na trgovima i pješačkim zonama izvan predviđenog i označenog mjesta, naslanjati ih za drveće, grmlje, sidrene kolce te komunalnu i urbanu opremu i uređaje koji nisu predviđeni za takvu svrhu.
20. obavljati fiziološke potrebe.

Vozila iz članka 57. stavka 1. točka 13. i članka 65. stavka 1. točka 16., 17., 18. i točka 19. ostavljena na površinama javne namjene uklonit će se i premjestiti na za to određeno mjesto putem treće osobe, a na trošak vlasnika vozila.

**Članak 66.**

Vlasnik vozila je osoba koja je evidentirana u odgovarajućim evidencijama Ministarstva unutarnjih poslova, prema registracijskoj oznaci vozila, a za vozila koja nisu evidentirana vlasnik vozila utvrđuje se na drugi način. Vlasnikom se smatra i primatelj leasinga kojemu je vozilo prepušteno na korištenje na temelju pravnog posla leasinga, odnosno najmoprimac kojem je poduzetnik u obavljanju rent-a-car usluge prepustio vozilo na temelju ugovora o najmu.

**Članak 67.**

Vlasnik vozila, ako počinitelj nije poznat, kojim je počinjen prekršaj iz članka 65. stavak 1. točka 15. i 16. i 17. dužan je na zahtjev komunalnog redara dati vjerodostojan podatak o osobi koja je u vrijeme počinjenja prekršaja upravljala vozilom.

Kad je vlasnik vozila kojim je počinjen prekršaj propisan ovom Odlukom pravna osoba, podatke iz stavka 1. dužna je dati odgovorna osoba u pravnoj osobi.

**Članak 68.**

Za dijelove zelenila koji su proglašeni zaštićenim objektom prirode (pojedino drvo, drvoredi, grm, park, šume) vrijede posebni propisi.

# Članak 69.

Troškove popravka oštećene javno - zelene površine snosi počinitelj prema cjeniku tvrtke kojoj je povjereno održavanje javno – zelenih površina.

**Članak 70.**

Javno - prometne i javno - zelene površine moraju biti opremljene posudama za odlaganje otpada. Njihov broj i mjesto za postavljanje određuje Općina na prijedlog tvrtke kojoj je povjereno održavanje javnih površina.

**Članak 71.**

Nije dopušteno puštanje životinja na površine javne namjene osim onih koje su za tu namjenu određene i posebno označene.

Vođenje pasa na površinu javne namjene dozvoljeno je samo na povodcu.

Vlasnik ili posjednik kućnog ljubimca ili domaće životinje dužan je očistiti javnu površinu koju onečisti njegov kućni ljubimac ili domaća životinja.

Sva ostala postupanja na javnim površinama sa kućnim ljubimcima propisati će se posebnom Odlukom.

**Članak 72.**

Na površine javne namjene nije dozvoljeno ostavljati bilo kakvu vrstu otpada ili na druge načine onečišćivati iste, a osobito se zabranjuje:

1. bacanje ili ostavljanje izvan posuda za otpad različitog otpada, papira, guma za žvakanje, opušaka, uginulih životinja, pepela ili drugih radnji kojim se onečišćuju površine javne namjene
2. odlaganje raznog materijala, zemlje, šute, ogrjeva, željeza, lima i sl.
3. odlaganje glomaznog otpada i ambalaža
4. ostavljanje neregistriranih vozila, olupina, prikolica, plovila, radnih strojeva i dr.
5. ispuštanje ulja, kiseline, boje, otpadnih voda i gnojnica
6. popravak, servisiranje, pranje vozila ili obavljanje drugih obrtničkih radova,
7. oštećivanje posuda za odlaganje komunalnog otpada
8. bacanje gorućih predmeta u posude za odlaganje komunalnog otpada
9. ostavljanje posuda za hranu te hranjenje životinja
10. paljenje otpada, lišća i sl.
11. zagađivanje i bacanje otpada i otpadnih tvari na obalu rijeke, bajere ili druge vodene površine
12. svako onečišćavanje i umanjivanje funkcije slivnika i kanala oborinske odvodnje i
13. nenamjensko korištenje površina javne namjene.

**Članak 73.**

Zabranjeno je zatrpavanje i zacjeljivanje otvorenog kanala za oborinsku odvodnju ili izgradnja kolnog pristupa preko kanala za oborinsku odvodnju bez odobrenja upravnog tijela nadležnog za poslove komunalnog gospodarstva.

Uvjeti gradnje kolnog pristupa od ceste do katastarske čestice urediti će se posebnim aktom Općine Tovarnik.

**Sakupljanje, odvoz i postupanje s komunalnim otpadom**

**Članak 74.**

Skupljanje, odvoz i postupanje s komunalnim otpadom propisani su odredbama posebne Odluke.

**Uklanjanje snijega i leda**

**Članak 75.**

Snijeg i led uklanja se s površine javne namjene, te krovova zgrada uz javne površine.

Snijeg s javno - prometnih površina treba se početi uklanjati kad napada 5 (pet) cm, a ako pada neprekidno, mora se uklanjati i više puta.

Led se s javno - prometnih površina uklanja čim nastane.

Uklanjane snijega i leda sa javno – prometnih površina vrši Komunalno poduzeće prema Programu zimske službe koji donosi Općinski načelnik na prijedlog Komunalnog redara i građani ispred svojih građevina, srazmjerno njihovoj širini.

Snijeg i led s krovova građevina i nogostupa uz javne površine uklanja vlasnik, posjednik ili korisnik građevine kada postoji opasnost da se odroni i ugrozi sigurnost prolaznika ili prometa. Snijeg i led s krovova stambenih građevina i nogostupa uz javne površine uklanja pravna osoba koja upravlja građevinom kada postoji opasnost da se odroni i ugrozi sigurnost prolaznika ili prometa.

**Članak 76.**

Javno - prometne površine moraju se, radi sprječavanja nastanka leda i radi sprječavanja klizanja, posipati solju ili kamenim agregatom

Posipavanje betonskih i sličnih opločnika vrši se odgovarajućim sredstvima za te namjene.

 **VI. UKLANJANJE PROTUPRAVNO POSTAVLJENIH PREDMETA**

**Članak 77.**

Predmeti ili objekti (kiosci, pokretne naprave, štandovi, prikolica, reklame, obavijesti, putokazi, bijela tehnika, posude za cvijeće, građevinski materijal, skela, ogrjev i slično) postavljeni ili zatečeni na javnim površinama suprotno odredbama ove Odluke moraju se ukloniti.

Komunalni redar naložit će rješenjem vlasniku ili korisniku uklanjanje predmeta ili objekta postavljenom ili zatečenom na površini javne namjene. Za potrebe utvrđivanja identiteta, osoba je dužna pokazati dokument za svoju identifikaciju. Ukoliko to osoba odbije, komunalni redar će zatražiti asistenciju djelatnika Policijske postaje.

Ukoliko vlasnik ili posjednik predmeta ili objekta ne izvrši radnju naloženu u rješenju, naložena radnja će se provesti putem treće osobe na trošak vlasnika uključujući troškove premještanja i skladištenja (čuvanja).

Uklonjene predmete ili objekte vlasnici su dužni preuzeti u roku od 30 dana, uz podmirenje nastalih troškova premještanja i čuvanja, a u protivnom će se predmeti ili objekti proglasiti vlasništvom Općine i izložiti prodaji na javnom nadmetanju radi podmirenja troškova.

 **VII. SANITARNO – KOMUNALNE MJERE**

**Članak 78.**

Vlasnik ili posjednik septičke jame dužan je pravodobno prazniti i čistiti septičku jamu.

Sadržaj septičke jame dozvoljeno je izlijevati u kanalizacijsku mrežu (kad ona postoji) na mjestu koje za to odredi Komunalno poduzeće.

Septičke jame može prazniti Komunalno poduzeće ili druga ovlaštena osoba.

Deratizacija na području jedinice lokalne samouprave provodi se prema Programu Općine Tovarnik i prijedlogu Zavoda za javno zdravstvo.

## VIII. DRŽANJE ŽIVOTINJA

**Članak 79.**

Radi određivanja područja Općine u kojima je zabranjeno odnosno dozvoljeno držanje domaćih životinja i peradi određuju se zone koje su identične području zona određenih za plaćanje komunalne naknade u Općini.

Kroz naselja Općine na državnim i županijskim cestama nije dozvoljen progon domaćih životinja do ispaše.

**Članak 80.**

Vlasnici domaćih životinja iz članka 79. ove Odluke, dužni su se pridržavati slijedećih uvjeta:

- držati domaće životinje u prostorijama ili posebno ograđenim prostorima, odgovarajuće uređenim za svoju namjenu koje se moraju redovito čistiti i održavati,

- osigurati uvjete da se neugodni mirisi i buka ne šire u okolini,

- osigurati uvjete za čuvanje okoliša,

**Članak 81.**

Uvjeti i način držanja kućnih ljubimaca na području Općine propisani su odredbama posebne Odluke.

 **IX. MJERE ZA PROVOĐENJE KOMUNALNOG REDA**

**Članak 82.**

Nadzor nad provođenjem ove Odluke obavlja Komunalno redarstvo.

Poslove Komunalnog redarstva obavlja komunalni redar.

**Članak 83.**

Komunalni redar obavlja nadzor u službenoj odori, a identificira se iskaznicom.

**Članak 84.**

U provođenju komunalnog reda, Komunalni redar ovlašten je:

1. upozoravati fizičke i pravne osobe na postupke koji nisu u skladu s ovom Odlukom, te zahtijevati poduzimanje odgovarajućih mjera,
2. rješenjem narediti fizičkim i pravnim osobama radnje u svrhu održavanja komunalnog reda,
3. izricati kazne u skladu s ovom Odlukom,
4. identificirati fizičku ili pravnu osobu prekršitelja

Protiv rješenja komunalnog redara može se izjaviti žalba u roku od 8 dana od dana primitka rješenja, drugostupanjskom nadležnom tijelu.

Žalba protiv rješenja ne odgađa izvršenje rješenja.

**Članak 85.**

U provedbi nadzora nad provedbom Odluke, komunalni redar ovlašten je:

- zatražiti i pregledati isprave (osobna iskaznica, putovnica, izvod iz sudskog registra i slično) na temelju kojih se može utvrditi identitet stranke odnosno zakonskog zastupnika stranke, kao i drugih osoba nazočnih prilikom nadzora,

- uzimati izjave od odgovornih osoba radi pribavljanja dokaza o činjenicama koje se ne mogu izravno utvrditi kao i od drugih osoba nazočnih prilikom nadzora,

 - zatražiti pisanim putem od stranke točne i potpune podatke i dokumentaciju potrebnu u nadzoru,

- prikupljati dokaze i utvrđivati činjenično stanje na vizualni i drugi odgovarajući način (fotografiranjem, snimanjem kamerom, videozapisom i slično),

- obavljati i druge radnje u svrhu provedbe nadzora,

- rješenjem ili na drugi propisani način narediti fizičkim i pravnim osobama mjere za održavanje komunalnog reda propisane ovom Odlukom odnosno druge mjere propisane zakonom,

- predložiti izdavanje obveznog prekršajnog naloga,

- naplatiti novčanu kaznu na mjestu počinjenja prekršaja od počinitelja.

**Članak 86.**

Javnopravna tijela te fizičke i pravne osobe dužne su komunalnom redaru omogućiti nesmetano obavljanje nadzora, a poglavito pristup do prostorija objekta, naprava i uređaja, dati osobne podatke te pružiti druga potrebna obavještenja o predmetu uredovanja. Redar je ovlašten zatražiti pomoć policije ako se prilikom izvršenja rješenja pruži otpor ili se otpor osnovano očekuje.

**Članak 87.**

Kod obavljanja poslova iz svoje nadležnosti, Komunalni redar dužan je pridržavati se zakona i ove Odluke.

Komunalni redar obavlja poslove nadzora u ime Općine, postupa i donosi akte u okviru ovlaštenja određenih ovom Odlukom i Zakonom.

**Članak 88.**

Optužni prijedlog za prekršaj propisan Zakonom o komunalnom gospodarstvu ili Odlukom o komunalnom redu na području Općine Tovarnik koji u nadzoru utvrdi komunalni redar, podnosi upravno tijelo Općine.

**X. PREKRŠAJNE ODREDBE**

**Članak 89.**

Novčanom kaznom u iznosu od 500,00 eura kaznit će se za prekršaj pravna osoba, a novčanom kaznom u iznosu od 30,00 eura kaznit će se za prekršaj fizička osoba ili druga osoba koja obavlja samostalnu djelatnost, kao i odgovorna osoba u pravnoj osobi ako:

1. u izlogu drži ambalažu i uskladišti ambalažu ili robu ili ga ne zasjeni (članak 7. stavak 2. i 3.),
2. ne ukloni u propisanom roku naziv po prestanku obavljanja djelatnosti ili preseljenju (članak 14. stavak 1.),
3. ne označi stambenu ili poslovnu zgradu kućnim brojem (članak 15. stavak 2.),
4. u propisanom roku ne postavi novu natpisnu ploču ili ne izmijeni pločicu s kućnim brojem (članak 16.),
5. u propisanom roku ne ukloni drva, ugljen i sl. s javne površine (članak 42. stavak 3.),
6. cijepa drva i razbija ugljen i druge predmete na javnim površinama (članak 42. stavak 4.),
7. ne održava urednim i čistim vanjske dijelove zgrada (članak 4. stavak 2.),
8. izlaže ili vješa rublje, posteljinu, tepihe i druge predmete i uređaje na balkonima, ogradama i drugim sličnim dijelovima zgrade okrenute prema ulicama i trgovima Općine (članak 4. stavak 3.),
9. u propisanom roku ne uredi vanjski dio zgrade (članak 4. stavak 5.),
10. klima uređaj ispušta kondenzat na javnu površinu (članak 4. stavak 7.),
11. ne postavi kućni broj na stambeni ili poslovni prostor (članak 15. stavak 2.)
12. ne obavijesti komunalnog redara o početku radova iz članka 41. stavak 1.
13. postupi protivno odredbama iz članka 71. stavak 2.
14. ne ukloni snijeg ili led sa krova građevine ili stambene zgrade i nogostupa (članak 75. stavak 5. i 6.),
15. izgradi ogradu uz javnu površinu od bodljikave žice ili ju postavi bez odobrenja upravnog tijela Općine ( članak 5. stavak 1. i 2.)
16. ne održava živice ili zelene ograde uz regulacijsku liniju te tako ugrožava sigurnost prometa ( članak 5. stavak 4.)
17. ne čisti površinu od lišća, plodova i grana (članak 5. stavak 7.)
18. voziti se biciklom, mopedom ili motociklom na javnim dječjim, sportskim igralištima i rekreacijskim centrima (članak 23. stavak 3.)
19. koristiti sprave određene za dječju igru protivno njihovoj namjeni (članak 23. stavak 4.)
20. postupi protivno odredbama iz članka 65. stavka 16., 18. i 19.

**Članak 90.**

Novčanom kaznom u iznosu od 800 eura kaznit će se za prekršaj pravna osoba, a novčanom kaznom u iznosu od 100,00 eura kaznit će se za prekršaj fizička osoba ili druga osoba koja obavlja samostalnu djelatnost, kao i odgovorna osoba u pravnoj osobi ako:

1. dovodi životinje na prostore dječjih igrališta (članak 23. stavak 1. točka 1.)
2. ne prilagodi korištenje površina javne namjene potrebama i nesmetanom korištenju osobama s posebnim potrebama (članak 25. stavak 3.)
3. neodržava kiosk urednim te ne dovede javnu površinu nakon uklanjanja kioska u prvobitno stanje (članak 28. stavak 1., 2. i 3.)
4. ne dovede površinu javne namjene u prvobitno stanje nakon korištenja za postavljanje pokretnih naprava (članak 31. stavak 1.)
5. ne izvijesti komunalnog redara o prestanku korištenja površine javne namjene i ne dovede istu u prvobitno stanje (članka 40. stavak 1.)
6. prigodnu prodaju povodom državnih, vjerskih i drugih blagdana, te manifestacija obavlja na javnim površinama bez odobrenja (članak 44.),
7. povremeno prodaje poljoprivredne, obrtničke i druge proizvode izvan prostora tržnice na javnim površinama bez odobrenja (članak 45.),
8. ne obavijesti komunalnog redara Općine Tovarnik (članak 49.),
9. odlaže miješani komunalni i drugi otpad, stare automobile, električne i druge aparate i predmete iz kućanstva, te spaljuju otpad na prostoru okućnica, predvrtova, dvorišta i drugih površina vidljivih sa površine javne namjene (članak 5. stavak 8.)
10. ne uklanja ambroziju i druge štetne biljke (članak 6. stavak 1.)
11. baca ili ostavlja otpad iz članka 23. stavak 2 ,
12. ne osigura nesmetano kretanje osoba s poteškoćama (članak 38.)
13. postupa protivno odredbi članka 39. stavak 1. i 2.
14. postupi protivno odredbama članka 43.

15. izvodi radove prekopa ili bušenja javne površine bez odobrenja (članak 47.),

16. investitor u određenom roku ne dovede javnu površinu u prvobitno stanje (članak 49. stavak 2 ),

17. postupi protivno odredbama iz članka 72.,

18. zatrpava ili zacjevljuje otvoreni kanal za oborinsku odvodnju ili izgrađuje kolni pristup

 preko kanala za oborinsku odvodnju (članak 73.)

19. pražnjenje septičkih jama suprotno odredbama iz članka 78. stavak 1. i 2.,

**Članak 91.**

Novčanom kaznom u iznosu od 1000,00 eura kaznit će se za prekršaj pravna osoba, a novčanom kaznom u iznosu od 200,00 eura kaznit će se za prekršaj fizička osoba ili druga osoba koja obavlja samostalnu djelatnost, kao i odgovorna osoba u pravnoj osobi ako:

1. ne ukloni plakate u propisanom roku po prestanku izborne promidžbe (članak 17. stavak 3.),
2. slobodno pušta životinju na površinama koje nisu za to određene (članak 71. stavak 1.)
3. ne očisti površinu javne namjene onečišćenu njegovom životinjom (članak 71. stavak 3.)
4. ne ishodi statistički proračun ili atest (članak 9. stavak 2.)
5. ne ukloni oštećenja ili ne obnovi vanjski ne nosivi dio građevine koji predstavlja opasnost za život, zdravlje i imovinu ljudi te ugrožava javni interes i javnu imovinu (članak 4. stavak 6 )
6. oštećuje, uništava, iscrtava i plakatira pročelja građevina, ispisuje razne poruke, obavijesti i slično ili na drugi način prlja i nagrđuje građevine (članak 4. stavak 8.)
7. se nije pridržavao svih odredbi odobrenja upravnog tijela Općine (članak 22.),
8. izgradnja kolnih prilaza protivno odredbi članka 25. stavka 2.,
9. se nije pridržavao svih odredbi odobrenja Općine za postavljanje pokretnih naprava iz članka 30.
10. se nije pridržavao svih odredbi odobrenja upravnog tijela Općine (članak 32.),
11. koristi površinu javne namjene za odlaganje građevinskog materijala, postavu skele, organizaciju gradilišta, popravak vanjskih dijelova zgrade bez odobrenja upravnog tijela Općine (članak 37.)
12. postupi protivno zabranama iz članka 57. stavka 3., 4., 5., 6., 8., 10., 11., 12., 13. i 14.
13. postupi protivno odredbama iz članka 60.
14. postupi protivno odredbama iz članka 65. stavka 8., 9., 13. i 14.
15. drži životinje suprotno zabrani o držanju u pojedinim zonama (članak 79.),
16. se ne pridržava propisanih uvjeta za držanje životinja (članak 80)

**Članak 92.**

Novčanom kaznom u iznosu od 1.300,00 eura kaznit će se za prekršaj pravna osoba, a novčanom kaznom u iznosu od 250,00 eura kaznit će se za prekršaj fizička osoba ili druga osoba koja obavlja samostalnu djelatnost, kao i odgovorna osoba u pravnoj osobi ako:

1. zaustavlja ili parkira osobna, teretna ili priključna vozila, autobuse, radne ili poljoprivredne strojeve na javnim parkiralištima bez suglasnosti nadležnog upravnog tijela (članak 21. stavak 3.)
2. oštećuje ili uništava objekte i uređaje koji se na njima nalaze ili čine njihov sastavni dio (članak 23. stavak ¸1. točka 5.)
3. uništava ograde oko javnih sportskih i dječjih igrališta (članak 23. stavak ¸1. točka 6.)
4. ne ukloni terasu nakon isteka razdoblja određenog ugovorom o zakupu i ne dovede javnu površinu u prvobitno stanje (članak 34. stavak 1.)
5. ne provede opremanje terase (članak 33. stavak 4)
6. ograđuje javne prometne površine, postavlja zapreke, pokretne naprave i dr. bez odobrenja nadležnog upravnog tijela Općine (članak 59.)
7. postavlja plakate na nedozvoljenim mjestima (članak 17. stavak 1.),
8. ne održavaju ispravne komunalne objekte iz članka 18. ili ne uklone kvar na njima (članak 18. stavak 2.),
9. protivno odobrenju postavi predmete iz članka 8.,
10. postavljenim reklamnim objektima umanji preglednost i smanji sigurnost prometa (članak 9. stavak 1.)
11. postavlja komunalne objekte iz članka 18. protivno odobrenju upravnog tijela Općine (članak 18. stavak 1.)
12. ne ukloni ruševnu građevinu i ne postupi po odredbi članka 24. stavka 1.
13. postavi kiosk protivno odredbi članka 27.
14. oštećuje ili uništava postavljenu prometnu signalizaciju, opremu i uređaje na javnoj prometnoj površini (članak 56. stavak 2.)
15. postupi protivno zabranama iz članka 57. stavka 1., 2., 7. i 9.
16. postupi protivno odredbama iz članka 65. stavka 1., 2., 3., 4., 5., 6., 7., 10., 11., 12., 15., 17. i 20.
17. postavi predmete ili objekte postupi na javnim površinama suprotno odredbama iz članka 77. stavka 1.,
18. ne izvrši rješenje komunalnog redara iz članka 84. stavka 1. i 2.

**Članak 93.**

Svaku stvarnu štetu učinjenu na javnoj površini, komunalnim objektima, uređajima i opremi, građevinama i zemljištu u vlasništvu Općine do koje je došlo zbog nepridržavanja ove Odluke, počinitelj je dužan nadoknaditi.

Ukoliko počinitelj štete ne plati štetu, Općina će pokrenuti sudski postupak.

**Članak 94.**

Visina štete koju je počinitelj dužan nadoknaditi određuje se prema stvarnim troškovima, odnosno prema procjeni ovlaštenog vještaka.

 **XI. PRIJELAZNE I ZAVRŠNE ODREDBE**

**Članak 95.**

Svi postupci započeti do stupanja na snagu ove Odluke završiti će se po odredbama Odluke o komunalnom redu Općine Tovarnik te izmjenama i dopunama Odluke o komunalnom redu Općine Tovarnik koje su na snazi (Službeni vjesnik Vukovarsko – srijemske županije broj 9/19, 10/22).

**Članak 96.**

Danom stupanja na snagu ove Odluke, prestaje važiti Odluka o komunalnom redu Općine Tovarnik te izmjene i dopune Odluke o komunalnom redu Općine Tovarnik (Službeni vjesnik Vukovarsko-srijemske županije broj 9/19, 10/22 ).

**Članak 97.**

Ova Odluka stupa na snagu osmog dana od dana objave u Službenom vjesniku Vukovarsko – srijemske županije.

 PREDSJEDNIK OPĆINSKOG VIJEĆA

 Dubravko Blašković